cyanic-selkie/wikianc huggingface dataset:
Illuminismo
Portugal
In litteratura, le prime ideas del Illuminismo in Portugal pote esser traciate al diplomate, philosopho e scriptor António Vieira qui passava un considerabile quantitate de le vita sue in Brasil colonial denunciante discriminationes contra le Nove Cristianos e le populos indigenose in Brasil. Durante le seculo 18, movimentos litterari illuministic como le Arcádia Lusitana (qui durava de 1756 usque 1776, postea substituite per le Nova Arcádia de 1790 usque 1794) appariva in le ambiente academic, involvente particularmente ex-studentes del Universitate de Coimbra. Un membro distincte de iste gruppo esseva le poeto Manuel Maria Barbosa du Bocage. Le medico António Nunes Ribeiro Sanches anque esseva un figura importante del Illuminismo, contribuente al Encyclopédie e essente parte del corte russo. Le ideas del Illuminismo influentia divers economistas e intellectualos anticolonial in omne partes del Imperio Portugese, como José de Azeredo Coutinho, José da Silva Lisboa, Cláudio Manoel da Costa, e Tomás Antônio Gonzaga.
Le invasion napoleonic de Portugal habeva consequentias pro le monarchia portugese. Con le adjuta del marina grandbritannic, le familia regal portugese evacuava a Brasil, le colonia lore le plus importante. E ben que Napoleon habeva essite vincite, le corte regal remaneva in Brasil. Le Revolution Liberal de 1820 imponeva le retorno del familia regal a Portugal. Le conditiones secundo lo quales le rege restabiliva le governo sue esseva un monarchia constitutional secundo le Constitution de Portugal. Brasil declarava le independentia suo de Portugal in 1822 e deveniva un monarchia.
Russia
In Russia, le governo comenciava a incoragiar activemente le proliferation del arte e scientias a medio del 18e seculo. Iste epocha produciva le prime universitates, bibliothecas, theatros, museos public, e jornales independente in Russia. Como altere monarchos illuminate, Caterina le Grande jocava un rolo clave in promover le arte, scientias e education. Ista se basava in le interpretation sua proprie del ideales del Illuminismo, assistite per expertos international eminente como Voltaire (per correspondentia) e scientistos de classe mundial como Leonhard Euler e Peter Simon Pallas. Le Illuminismo russe differiva de le analogos suo in le West, promovente modernisation de omne aspectos del vita russe e preoccupante-se de attaccar le institution de servitude feudal in Russia. Le Illuminismo russe se centrava sur le individuo in vice de illuminar le societate, e promoveva un vita illuminate. Un elemento potente esseva prosveshchenie, que combinava pietate religiose, erudition, e un commitmento al propagation del apprendimento. Tamen, illo mancava del spirito sceptic e critic del Illuminismo westic.
Polonia
Le ideas del Illuminismo (oświecenie) emergiva tardeva in Polonia, proque le classe medie polonese esseva plus debile e le cultura nobiliari (Sarmatism) del szlachta (nobilitate) insimulate con le systema politic del Commonwealth Polono-Lithuanian (Libertate Auree) esseva in crise profunde. Le systema politic se fundava super republicanismo aristocratic, ma esseva incapace de defender-se contra vicinos potente como Russia, Prussia, e Austria, que repetitevamente conquireva regiones usque il habeva nulle restos de Polonia independente. Le periodo del Illuminismo polonese, comenciante in le annos 1730-1740, specialmente in theatro e artes, attingeva le climax suo sub le regno del rege Stanisław August Poniatowski (secunde parte del seculo 18).
China
Le China del seculo 18 experientiava "un tendentia a vider minus dragones e miraculos, simile al disincantamento que comenciava a diffunder-se trans le Europa del Illuminismo. In plus, "alcun del developpamentos que nos associava con le Illuminismo europee resemblava eventos in China in modo remarcabile. Durante iste epocha, le ideales del societate chinese se reflecteva in "le regno del imperatores Qing Kangxi e Qianlong; China esseva posita como le incarnation de un societate illuminate e meritocratic - e usate pro criticismos de regno absolutiste in Europa."
Japon
Ab 1641 usque a 1853, le shogunato Tokugawa de Japon applicava un politica nominate kaikin. Le politica prohibiva contactos externe con le majoritate de paises estranie. Robert Bellah trovava "origines del Japon moderne in certe philosophias confucian, un 'analog functional al ethica protestant' que Max Weber specificava como le fortia que dirigeva le capitalismo westic." Idees confucian de Japon e idees del Illuminismo esseva unite, per exemplo, in le labor del reformator japonese Tsuda Mamichi in le annos 1870, qui diceva, "Semper quando nos aperi le buccas nostre, nos parla de illuminismo."
Corea
Durante iste periodo, Korea esseva isolationiste e esseva cognoscite como le regno eremitic, ma apprendeva de ideas de Illuminismo al fin del seculo 19 con le activitates del Club de Independentia. Corea esseva influentiate per China e Japan, ma anque trovava le curso suo mesme de Illuminismo con le intellectualo corean Yu Kilchun qui popularisava le termino Illuminismo in tote Corea. Le uso de ideas del Illuminismo esseva "un responsa a un situation specific in Corea al fin del seculo 19, e non un replica lente a Voltaire."
India
In le India del seculo 18, Tipu Sultan esseva un monarcho illuminate, qui "esseva un del membros fundante del Club Jacobin (francese) in Seringapatam, plantava un arbor de libertate, e requestava esser adresate como 'Tipu Citoyen,' lo que significava Citatano Tipu." In partes del India, un movimento importante nominate le "Bengal Renaissance" conduceva a reformas illuministe que comenciava in le annos 1820. Ram Mohan Roy esseva un reformator qui "combinava differente traditiones in le projecto sue de reforma social que le-faceva un proponente de un religion de ration."
Egypto
Le Egypto del seculo 18 habeva "un forma de renascentia cultural de modernisation de origines islamic ante le campania de Napoleon in Egypto." Le campania de Napoleon in Egypto incoragiava ulteriormente "transformationes social que rememorava al debattos sur le reforma, ma que nunc etiam esseva legitimisate per referentia al autoritate del Illuminismo." Un influentia intellectual importante sur le modernismo islamic e le expansion del Illuminismo in Egypto, Rifa al-Tahtawi "supervisava le publication de centos de obras europee in le lingua arabe."
Imperio Ottoman
Le Illuminismo comenciava a influentiar le Imperio Ottoman in le annos 1830 e continuava usque al fin del seculo 19. Le Tanzimat esseva un periodo de reforma in le Imperio Ottoman que comenciava con le Gülhane Hatt-ı Şerif in 1839 e finiva con le Prime Era Constitutional in 1876.
Namik Kemal, un activisto politic e membro del Ottomanos Juvene, usava pensatores importante del Illuminismo e "un varietate de recursos intellectual in le tentativa sue pro reformas social e politic." In 1893, Kemal replicava a Ernest Renan, qui insultava le religion islamic, con le version sue proprie del Illuminismo, que "non esseva un copia povre del debattos francese del seculo 18, ma un position original que respondava al exigentias del societate ottoman al fin del seculo 19."
Historiographia
Le Illuminismo sempre ha essite un territorio contestate. Secundo Keith Thomas, le supportatores suo "lo-considera como le fonte de tote lo que esse progressive in le mundo moderne. Pro illes, illo representa libertate de pensamento, interrogatorio rational, pensamento critic, toleration religiose, libertate politic, successos scientific, le pursuita del felicitate, e sperantia pro le futuro." Thomas adde que le detractores suo lo-accusa de rationalismo superficial, optimismo naiv, universalismo unrealistic, e obscuritate moral. Ab le initio, le campiones conservative del religion traditional attacca materialismo e scepticismo como fortias mal que promove immoralitate. In 1794, illes punctava al Regno de Terror durante le Revolution Francese como confirmation del predictiones lore.
Quando le Epocha del Illuminismo finiva, philosophos conservative e tribale argueva que un dependentia excessive sur le ration esseva un error perpetuate per le Illuminismo, proque illo ignorava le ligamines de historia, mytho, ignorantia, e tradition que esseva necessari pro mantener le societate. Ritchie Robertson lo-describe como un programma grande intellectual e politic, offerente un scientia del societate modellate sur le leges physic de Newton. Le scientia social esseva considerate como le instrumento del melioration human. Illo exposeva veritate e expandeva le felicitate human.
Definition
Le termino "Illuminismo" emergeva in Anglese al fin del seculo 19, con referentia particular al philosophia francese, como le equivalente del termino francese Lumières (usate prime tempore per Jean-Baptiste Dubos in 1733 e ja ben establite per 1751). Desde le essayo de Kant de 1784 "Beantwortung der Frage: Was ist Aufklärung?" ("Responsa al question: Que esse le Illuminismo?"), le termino german deveniva aufklärung (illuminar, clarificar). Tamen, historicos nunquam concordava sur un definition del Illuminismo o le extension suo chronologic o geographic. Terminos como les Lumières (francese), illuminismo (italiano), ilustración (Espaniol) e Aufklärung (german) refereva a movimentos partialmente superposante. Non usque al fin del seculo 19 concordava historicos anglese que illes parlava del "Illuminismo."
Untriquadium
Untriquadium es un elemento chimic theoretic, nunquam observite.
Illuminismo
Definition
Le historiographia del Illuminismo comenciava in le periodo mesme, de lo que diceva le figuras del Illuminsimo sur le travalio lore. Un elemento dominante esseva le perspective intellectual que illes adoptava. Le discourso preliminar de l'Encyclopédie de Jean le Rond d'Alembert offereva un historia del Illuminismo que consiste in un lista chronologic de revelationes nove in le cognoscentia - de lo qual l'Encyclopédie constitueva le apice. In 1783, Mendelssohn se referiva al Illuminismo como un processo in lo qual le homine esseva educate in le uso del ration. Kant lo-appellava le "emancipation del homine del tutela sue autoimponite," le tutela essente le "incapacitate del homine de usar le ration sue sin direction ab altere." "Pro Kant, le Illuminismo esseva le maturitate final del homine, le emancipation del conscientia human de un stato immaturo de ignorantia." Le intellectualo german Ernst Cassirer lo-appellava "un parte e un phase special de ille evolution intellectual per lo qual le pensiero philosophic moderne prendeva le autoconfidentia e autoconscientia suo." Secundo le historico Roy Porter, le liberation del mente human de un stato de ignorantia esse le apice del que le Epocha del Illuminismo essayava attinger.
Bertrand Russell presentava le Illuminismo como un phase in un developpamento progressive que comenciava in le Antiquitate proque ration e defia al ordine stabilite esseva ideales durante ille tempore. Russell diceva que le Illuminismo nasceva finalmente del reaction protestante contra le contrareformation e que perspectivas philosophic, como affinitate pro democratia contra monarchia, originava inter le Lutheranos del seculo 16 pro justificar le desiro lore de separar-se del Ecclesia Catholic. Ben que multe de iste ideales philosophic esseva assumite per Catholicos, Russell argueva que in le seculo 18, le Illuminismo, un movimento francese e scotic, esseva le manifestation principal del schisma que comenciava con Martin Luther.
Jonathan Israel rejecta le tentativas de historicos postmoderniste e marxiste pro presentar le ideas revolutionari del periodo como productos del transformationes social e economic. Ille se concentra sur le historia del ideas in le periodo de 1650 usque al fin del seculo 18, e argue que il esseva le ideas nove que causava le cambio que eventualmente conduceva al revolutiones del secunde medietate del seculo 18 e del initio del seculo 19. Israel argue que usque al annos 1650 le civilisation occidental "se basava sur un centro largemente commun de fide, tradition, e autoritate."
Epocha
Il non ha multe consensus sur le initio precise del Epocha del Illuminismo, ben que multe historicos e philosophos argue que illo esseva marcate per le philosophia del Cogito Ergo Sum de Descartes de 1637, que cambiava le base epistemologic del autoritate externe al certitudo interne. In Francia, multos cita le publication del Principia Mathematica de Newton de 1687, que construeva sur le obras de scientistos precedente e formulava le lege del motion e gravitation universal. Le medio del seculo 17 (1650) o le initio del seculo 18 (1701) es sovente usate como epochas. Historicos francese generalmente pon le Seculo del Illuminismo inter 1715 e 1789: ab le initio del regno de Ludovic XV usque al Revolution francese. Le majoritate del intellectualos usa le ultime annos del seculo, sovente elige le Revolution francese o le initio del guerras napoleonic (1804) como puncto de tempore conveniente pro datar le fin del Epocha del Illuminismo.
In annos recente, intellectualos ha expandite le periodo de tempore e le perspectiva global del Illuminismo per examinar: (1) como intellectualos europee non laborava solmente e altere personas adjutava a extender e adaptar ideas del Illuminismo, (2) como ideas del Illuminismo esseva "un responsa al interactiones transfrontier e integration global", e (3) como le Illuminismo "continuava durante le seculo 19 e ultra." Le Illuminismo "non esseva simplemente un historia de diffusion," ma "esseva le labor de actoros historic in tote le mundo... qui invocava le termino... per le scopos specific lore proprie."
Studio Moderne
In le libro de 1947 "Dialectica del Illuminismo", le philosophos del Schola de Frankfurt Max Horkheimer e Theodor W. Adorno argue:"Illuminismo, comprendite in le senso le plus large como le avantiamento del pensamento, semper ha habite como scopo liberar le esser human del timor e establir-les como dominatores. Tamen, le mundo totemente illuminate radiava sub le signo del triumpho del disastro."Extendente le argumento de Horkheimer e Adorno, le historico intellectual Jason Josephson Storm argue que omne ideas del Epocha del Illuminismo como periodo ben definite que se distingue del Renascentia antecessor e del Contrailluminismo subsequente constitue un mytho. Storm nota que il ha periodisationes vastemente differente e mutualmente contradictorie del Epocha del Illuminismo, dependente de nation, area de studio, e scola de pensamento; que le termino e categoria del "Illuminismo" que refere al Revolution Scientific esseva in facto applicate post facto; que le Illuminismo non videva un crescer in disencantamento o le dominio del perspectiva mechanistic; e que un confusion in le idees del humanitates e del scientias natural faceva illo difficile a circumscriber un Revolution Scientific. Storm guarda le categorisation sue del Illuminismo como "mytho" notante le rolo regulative que le ideas de un periodo del Illuminismo e disincantmento joca in le cultura westic moderne, tal que le studio del spiritualismo e religion pare un tabu in le classes intellectual.
In le annos 1970, le studio del Illuminismo se expandeva pro includer le modos in que le ideas del Illuminismo se propagava a colonias europee e como illos interageva con cultures autochthone e como le Illuminismo se produceva in areas anticamente non studiate, como Italia, Grecia, le Balcanes, Polonia, Hungaria, e Russia. Intellectuals como Robert Darnton e Jürgen Habermas se concentrava sur le conditiones social del Illuminismo. Habermas describeva le creation del spheras public burgese in le Europa del seculo 18, includente venues e modos nove de communication que facilitava excambio rational. Habermas diceva que le sphera public esseva burgese, egalitarian, rational, e independente del stato, faciente-lo le loco ideal pro intellectuallos pro examinar criticamente le politicas e societates contemporanee, separate del interferentia del autoritate establite. Ben que le sphera public esse generalmente un componente integral del studio social del Illuminismo, altere historicos questionava si le sphera public habeva iste characteristicas.
Societate e Cultura
In contraste con le approche historiographic intellectual del Illuminismo que examina le varie currentes o discursos del pensiero intellectual intra le contexto europee durante le seculos XVII e XVIII, le approche cultural e social examina le cambios que occurreva in le societate e cultura europee. Iste approche studia le processo de cambios de sociabilitates e practicas cultural durante le Illuminismo.
Un del elementos principal del cultura del Illuminismo esseva le emergentia del sphera public, un "regno de communication marcate per arenas nove de debatto, formas de spatio public e sociabilitate plus aperte e accessibile, e un scander de cultura textual" durante le fin del seculo 17 e le seculo 18. Elementos del sphera public includeva que illo esseva egalitarian, que illo tractava le dominio del interesse commun, e que le argumentation esseva fundate sur ration. Habermas usa le termino interesse commun pro describer ille areas de cognoscentia e discussion politic e social que esseva previemente le territorio exclusive del stato e del autoritates religiose, nunc aperte al examen critic per le sphera public. Le valores de iste sphera public burgese includeva considerar le ration como supreme, considerar omne cosas como aperte al critica (le sphera public esse recensente), e le opposition a omne sorta de secreto.
Le creation del sphera public esseva associate con duo tendentias historic de durata longe: le ascension del stato nation modern e le ascension del capitalismo. Le stato nation modern in le consolidation suo del poter public ha create parallelmente un sphera private del societate independente del stato, que ha producite le sphera public. Le capitalismo anque ha augmentate le autonomia e le conscientia del societate, alsi como le necessitate crescente pro le excambio del information. Como le sphera public nascente se expandeva, illo imbraciava un varietate grande de institutiones, e le plus communemente citate esseva le caffes, le salones, e le sphera public litterari, figurativemente localisate in le Republica del Litteras. In Francia, le creation del sphera public ha essite adjutate per le movimento del aristocratia ab le palatio del rege in Versailles a Paris circa le anno 1720, proque le expenderes lore ric permitteva le commercio de luxuries e creationes artistic, particularmente le picturas fine.
Le contexto pro le emergentia del sphera public esseva le cambios economic e social generalmente associate con le Revolution Industrial: "Expansion economic, urbanisation e population crescente, e communicationes melior in comparison al stagnation del seculo anterior." Le efficientia crescente in technicas de production e communication reduciva le precios de benes de consumo e augmentava le quantitate e varietate de benes disponibile pro consumitores (includente le litteratura essential pro le sphera public). Al tempore mesmo, le experientia colonial (le plus parte del statos westic habeva imperios colonial in le seculo 18) comenciava a exponer le societate westic a culturas extrememente heterogene, conducente al disbandation de "barrieras inter systemas cultural, divisiones religiose, differentias de generes, e zonas geographic."
Le parola public implica le plus grande nivello de inclusivitate, per definition, le sphera publica deberea esser aperite a omnes. Tamen, iste sphera esseva solo public al grados relative. Pensatores del Illuminismo frequentemente contrastava le conception lore del publico con illo del plebes: Condorcet scribeva de opinion e populo, Marmontel "le opinion del homines de litteras" e "le opinion del multitudine," e d'Alembert le "publico vermente illuminate" con "le multitudine cec e rumorose." De plus, le majoritate del institutiones del sphera publica excludeva le feminas e le classes inferior. Influentias transclassic occurreva per medio del participation nobile e del classes inferior in areas tal como le caffes e le logias masonic.
Implicationes in le Artes
A causa del emphase sur ration supra superstition, le Illuminismo cultivava le artes. Le accentuation sur studio, arte, e musica deveniva plus commun, particularmente con le classe medie crescente. Areas de studio como le litteratura, philosophia, scientia e le belle artes investigava le themas al quales le publico general, e le professionistos e riccos previemente plus separate, poteva identificar-se.
Proque le musicos dependeva plus de supporto public, concertos public deveniva sempre plus popular e ajutava a supplementar le profitos del performatores e compositores. Iste concertos anque les-ajutava a attinger un audientia plus extensive. Handel, per exemplo, epitomisava isto con le activitates sue musical multo public in London. Ille ganiava fama considerabile ibi con le representantias de le operas e oratorios sue. Le musica de Haydn e Mozart, con le stilos lore classic viennese, son generalmente considerate como essente le plus concordante con le idealos del Illuminismo.
Le desiro de explorar, registrar, e systematisar cognoscentia habeva un impacto importante sur le publication de musica. Le Dictionnaire de Musique de Rousseau (publicate in 1767 in Geneva e in 1768 in Paris) esseva un texto principal del fin del seculo 18. Iste dictionario ampliamente disponibile offereva definitiones breve de parolas como genio e gusto, e esseva clarmente influentiate per le movimento del Illuminismo. Un altere texto influentiate per valores del Illuminismo esseva A General History of Music: From the Earliest Ages to the Present Period de Charles Burney (1776), que esseva un surveyo historic e un tentativa de rationalisar systematicamente le elementos musical al longo del tempore. Recentemente, musicologos ostendeva un interesse renovate in le ideas e consequentias del Illuminismo. Per exemplo, le libro Deconstructive Variations de Rose Rosengard Subotnik (con le subtitulo Music and Reason in Western Society) compara Die Zauberflöte de Mozart (1791) usante le perspectivas del Illuminismo e del Romanticismo e conclude que le obra esse "un representation musical ideal del Illuminismo."
Con le expansion del economia e del classe medie, le numero de musicos amator cresceva. Un manifestation de isto involveva le feminas, qui deveniva plus involite in le musica a nivello social. Le feminas jam esseva involite in rolos professional como cantatores e cresceva le presentia lore in le scena de musica amator, specialmente in le musica pro claviatura. Le editores de musica comenciava a imprimir musica que amatores poteva comprender e jocar. Le majoritate del obras que esseva publicate esseva pro claviatura, voce e claviatura, e ensemble de camera. Post que iste prime genres esseva popularisate, a partir del medio del seculo, gruppos amator cantava musica choral, que deveniva un tendentia nove pro le editores a capitalisar. Le studio crescente del artes belle, e le accesso a obras publicate pro amatores, portava a plus de personas a interessar-se in le lection e discussion de musica. Revistas de musica, revisiones, e opusculos critic que satisfaciava amatores como etiam connaissores comenciava a apparer.
Propagation de Ideas
Le philosophos spendeva energia multe propagava le ideas lore inter homines e feminas educate in citates cosmopolitan. Illes usava multe venues, alcunes de illos multo nove.
Republica de Litteras
Le termino "Republica de Litteras" esseva create in 1664 per Pierre Bayle in su jornal Nouvelles de la Republique des Lettres. Verso le fin del seculo 18, le editor del Histoire de la République des Lettres en France, un studio litterari, describeva le Republica de Litteras como:"In medio de tote le governos que decide le fato del homines; in le sino de tantos statos, le majoritate de illos despotic ... il ha un certe regno que domina solmente sur le mente ... que nos honorifica con le nomine de Republica, proque illo preserve un mesura de independentia, e proque le essentia suo es esser libere. Illo es le regno del talento e del pensamento."
Le Republica del Litteras esseva le summation de multe idealos del Illuminismo: un reigno egalitarian governate per information que poteva ager trans le frontieras politic e rivalisar le poter del stato. Illo esseva un forum que supportava le "examination public e libere de questiones concernente le religion e le legislation." Kant considerava le communication scribite essential a le conception sue del sphera public; quando omnes face parte del "publico litterate", le societate pote esser appellate illuminate. Le homines qui participava in le Republica del Litteras, tal como Diderot e Voltaire, son frequentemente cognoscite hodie como figuras importante del Illuminismo. Le homines qui scribeva le Encyclopédie de Diderot pote esser arguite haber formate un microcosmo del republica litterari plus grande.
Multe feminas esseva essential in le Illuminismo francese pro le parte que illas jucava como salonnieras in le salones parisian, como le contrasto al philosophos mascule. Le salon esseva le institution social principal del republica e "deveniva le spatios de labor civil del projecto del Illuminismo". Feminas, como salonnieras, esseva "le governoras legitime del discurso potentialmente tumultose" que habeva loco interne. In tanto que le feminas esseva marginalisate in le cultura public del Regime Ancian, le Revolution francese destrueva le restringeres ancian cultural e economic de patronage e corporatismo, aperiente le societate francese al participation feminine, particularmente in le sphera litterari.
In Francia, le homines de litteratura establite (gens de lettres) habeva fusionate con le elites (les grands) del societate francese al medio del seculo 18. Isto conducente al creation de un sphera litterari oppositional, Grub Street, le dominio de un "multitude de poetos e autores aspirante." Iste homines veniva a London pro devenir autores, e discoperiva que le mercato litterari non poteva supportar un quantitate grande de autores, qui esseva remunerate mal per le corporatos de publicatores.
Le scribitores de Grub Street, le Grub Street Hacks, se sentiva frustrate pro le successo relative del homines de litteratura e trovava un canal pro le litteratura lore que esseva typificate per le libello. Scribite principalmente como pamphletos, le libello "calumniava le corte, le Ecclesia, le aristocratia, le academias, le salons, tote lo que esseva elevate e respectabile, includente le monarchia mesme". Le Gazetier Cuirassé de Charles Théveneau de Morande esseva un prototypo del genere. Il esseva le literatura de Grub Street que esseva le plus legite per le publico durante le Illuminismo. Secundo Darnton, le Grub Street Hacks inheritava le "spirito revolutionari" ostentate previemente per le philosophos, e paviva le strada pro le Revolution francese, desacralisante le figuras de autoritate politic, moral, e religiose in Francia.
Industria de Libros
Le crescentia del consumo de materiales de lectura de tote sorte esseva un del characteristicas clave del Illuminismo social. Le developpamentos del Revolution Industrial permitteva benes de consumator a esser producite in quantitates plus grande a precios minus, encouragente le diffusion de libros, pamphletos, jornales e revistas - media de transmission de ideas e attitudines. Le developpamentos commercial similmente aggrandiva le demanda pro information, conjunctemente con le accrescimento del populationes e le urbanisation. Tamen, le demanda pro material de lectura se extendeva foras del dominio commercial e del classes superior e medie, como evidenciate per le bibliotheque bleue. Il esse difficile evaluar le rata de alphabetisation, ma in Francia le rata se duplicava durante le curso del seculo 18. Reflectente le influentia diminuente del religion, le numero de libros sur le scientia e le arte publicate in Paris se duplicava de 1720 usque a 1780, durante que le numero de libros sur religion se reduciva a un decime del total.
Le lectura se cambiava significative in le seculo 18. Rolf Engelsing in particular ha argumentate pro le existentia de un revolution del lectura. Usque a 1750, le lectura esseva facite intensive: le homines tendeva a posseder un numero parve de libros e los-legeva repetitivemente, frequentemente a un audientia parve. Post 1750, le homines comenciava a leger extensivemente, cercante tanto libros como possibile, e los-legeva privatemente. Isto esse corroborate per le crescentia del ratas de alphabetisation, particularmente inter le feminas.
Il esse difficile determinar lo que le homines legeva durante le epocha del Illuminismo. Per exemplo, le examination del catalogos de bibliothecas private dava un imagine inclinate al classes affluente qui poteva permiter-se bibliothecas, e tamben ignorava le obras censurate que il esse pauco probabile esseva annunciata publicamente. Pro iste motivo, un studio del publication esse multo plus productive pro discernir le habitos de lectura. In tote le Europa, ma specialmente in Francia, libraros e editoros habeva a tractar con le leges de censura con varie grados de strictessa. Per exemplo, le Encyclopédie evitava de pauco esser confiscate e habeva esser salvate per Malesherbes, le homine in responsibilitate del censor francese. In veritate, multe companias de publication se trovava commodemente foras de Francia pro evitar censores francese superzelose. Illes contrabandava le mercantias lore trans le frontieras, ubi illos esseva transportate a libraros clandestine o venditores de strada. Le registros de libraros clandestine dice plus de que le Franceses literate vermente legeva, date que le natura lore clandestine provideva un selection de productos minus restrictiv. In un caso, le libros politic esseva le categoria le plus popular, primarimente libellos e pamphletos. Le lectores esseva plus interessate in novellas sensationaliste sur criminalitate e corruption politic que in theorias politic. Le secunde plus popular categoria, obras general (isto esse, libros que non habeva un thema dominante e que contineva qualcosa pro offender quasi tote le autoritates), demonstrava un demanda alte pro litteratura subversive de qualitate generalmente basse. Tamen, iste obras nunquam deveniva parte del canon litterari e son largemente oblidate hodie como consequentia.
Un industria editorial san e legal existeva in Europa, ben que editores e libreros establite occasionalmente infringeva le lege. Per exemplo, le Encyclopédie condemnate tanto per le Rege como per Clemente XII, trovava totevia le viage suo al impression con le adjuta del supramentionate Malesherbes e le uso creative del lege francese de censura. Ma multe obras se vendeva sin alcun problema legal. Le registros de prestation de bibliothecas in Grandbrittania, Germania, e Nordamerica indica que plus que 70% del libros prestate esseva romances. Minus que 1% del libros esseva de natura religiose, indicante le tendentia general de un declino del religiositate.
Le Schola de Athenas
Le Schola de Athenas, o Scuola di Atene in italiano, es un del plus famose frescos per le artista italian del Renascentia Raphael.
Bilbo Colles
Bilbo Colles es un gruppo de collinas in Titan, le luna le plus grande de Saturno. Illo es appellate in honor del personage Bilbo Baggins, le heroe del romance Le Hobbit per J. R. R. Tolkien.
Illuminismo
Historia Natural
Un genere que se elevava multo in importantia esseva le litteratura scientific. Le historia natural, particularmente, deveniva sempre plus popular inter le classes superior. Inter le obras de historia natural se includeva "Histoire naturelle des insectes" de René-Antoine Ferchault de Réaumur e "La Myologie complète, ou description de tous les muscles du corps humain" de Jacques Gautier d'Agoty (1746). Le historia natural esseva un parte importante de medicina e industria, includente le campos de botanica, zoologia, meteorologia, hydrologia, e mineralogia. Studentes in universitates e academias del Epocha del Illuminismo studiava iste subjectos pro preparar se pro carrieras multo diverse como medicina e theologia. Como monstrate per Matthew Daniel Eddy, le historia natural in iste contextos esseva un activitate de classe medie e functionava como un area fecunde pro le cambio interdisciplinari de ideas scientific diverse.
Le Schola de Athenas
Figuras
1: Zeno de Citium 2: Epicuro 3: incognoscite (Raphael mesme o Federico II de Mantua?) 4: Boethio o Anaximander o Empedocles? 5: Averroes 6: Pythagoras 7: Alcibiade o Alexandro le Grande? 8: Antisthenes o Xenophon o Timon? 9: Hypatia, o Raphael, o Fornarina como un personification de Amor o Francesco Maria della Rovere? 10: Aeschines o Xenophon? 11: Parmenides? (Leonardo da Vinci) 12: Socrates 13: Heraclito (Michelangelo) 14: Plato (Leonardo da Vinci) 15: Aristotele (Giuliano da Sangallo) 16: Diogenes de Sinope 17: Plotino (Donatello?) 18: Euclide o Archimedes con studentes (Bramante?) 19: Strabo o Zoroastro? (Baldassare Castiglione) 20: Ptolemeo? – R: Apelles (Raphael) 21: Protogenes (Il Sodoma, Perugino, o Timoteo Viti)
Illuminismo
Jornales Scientific e Litterari
Le prime periodicos scientific e litterari esseva establite durante le Illuminismo. Le prime periodico, le Journal parisian des Sçavans, appareva in 1665. Tamen, il non esseva usque a 1682 que periodicos comenciava esser plus amplemente producite. Le francese e le latino esseva le linguas dominante del publication, ma il habeva etiam un demanda constante pro material in germano e nederlandese. In general, il habeva un basso demanda pro publicationes anglese in Europa, que reflecteva le manco similar de desiro in Anglaterra pro obras francese. Linguas con un demanda minus international - tal como danese e portugese - trovava plus difficile a attinger successo con le periodicos, e un lingua plus international esseva usate in le loco lore. Gradualmente, le francese assumeva le status de lingua franca del circulos erudite, lo que dava le predominio al industria editorial in Nederlanda, ubi le majoritate de iste periodicos francese esseva producite.
Jonathan Israel ha nominate le jornales le innovation cultural le plus influente del cultura intellectual europee. Illos transfereva le attention del publico culturate ab le autoritates establite al novitate e innovation, e promoveva le ideales illuministic del toleration e objectivitate intellectual. Essente un fonte de apprendition derivate ab scientia e ration, illos criticava implicitemente le notiones existente del veritate universal monopolisate per monarchias, parlamentos, e autoritates religiose. Illos promoveva etiam le Christianismo illuministic que defendeva le legimitate del autoritate ordinate per Deo, le Biblia, in lo qual il habeva accordo inter le theorias natural e biblic.
Encyclopedias e Dictionarios
Ben que le existentia de encyclopedias e dictionarios se extendeva usque al tempores antique, le textos cambiava ab definitiones de parolas in un lista longe a discussiones multo plus detaliate de parolas in dictionarios encyclopedic del seculo XVIII. Illos faceva parte de un movimento illuministe pro systematisar cognoscentia e fornir education a un audientia plus large que le elites. Con le progresso del seculo XVIII, le contento de encyclopedias cambiava secundo le gustos del lectores. Le volumines tendeva a accentuar plus forte le affaires secular, particularmente in scientia e technologia, que in materias de theologia.
Lectores favoreva topicos seculares e un schema de ordination alphabetical super obras ordinate secundo themas. Commentante sur le alphabetisation, le historico Charles Porset ha dicite que "como le grado zero de taxonomia, le ordine alphabetical autorisava tote strategias de lectura; in iste respecto illo pote esser considerate como un emblema del Illuminismo". Pro Porset, le evitation de systemas thematic e hierarchic permitteva un interpretation libere del obras e deveniva un exemplo de egalitarianismo. Encyclopedias e dictionarios deveniva etiam plus popular durante le Epocha del Illuminismo como le numero de consumitores educate qui poteva acquirer tal textos comenciava a multiplicar. In le secunde medietate del 18 seculo, le numero de dictionarios e encyclopedias publicate per decada cresceva ab 63 inter 1760 e 1769 a circa 148 in le decada ante le Revolution Francese. Con le crescimento in numeros, dictionarios e encyclopedias anque cresceva in longor, frequentemente habente plure impressiones que a vices includeva editiones supplementari.
Le prime dictionario technic esseva elaborate per John Harris e intitulate Lexicon Technicum: Or, An Universal English Dictionary of Arts and Sciences. Le libro de Harris evadeva entratas theologic e biographic, e se concentrava sur scientia e technologia. Publicate in 1704, le Lexicon Technicum esseva le prime libro scribite in Anglese que prendeva un approche methodic pro describer mathematica, arithmetica commercial, scientias physic, e navigation. Altere dictionarios technic sequeva le modello de Harris, includente le Cyclopaedia de Ephraim Chambers (1728), que includeva cinque editiones e esseva un obra multo plus grande que illo de Harris. Le edition folio del obra etiam includeva gravuras extensibile. Le Cyclopaedia emphasava le theorias newtonian, le philosophia lockean, e contineva examinamentos profunde de technologias, tal como inscriptura, fermentation, e tintura.
In le statos german, obras practic de referentia pro le majoritate noneducate deveniva popular in le seculo XVIII. Le Marperger Curieuses Natur-, Kunst-, Berg-, Gewerk- und Handlungs-Lexicon (1712) explicava terminos que describeva utilemente le commercio e le education scientific e commercial. Le Jablonski Allgemeines Lexicon (1721) esseva plus cognoscite que le Handlungs-Lexicon e subliniava subjectos technic plus que theoria scientific. Pro exemplo, plus de quinque columnas de texto esseva dedicate al vino, durante que geometria e logica esseva allocate solmente vinti-duo e decesepte lineas respectivemente. Le prime edition del Encyclopedia Britannica (1771) esseva modelate secundo le mesme methoda que le lexicones german.
Tamen, le prime exemplo de obra de referentia que systematisava cognoscentia scientific in le Epoch del Illuminismo esseva encyclopedias universal in vice de dictionarios technic. Le scopo de encyclopedias universal esseva registrar omne cognoscentia human in un obra de referentia comprehensive. Le obra le plus cognoscite de istos esseva le Encyclopédie, ou dictionnaire raisonné des sciences, des arts et des métiers de Diderot e d'Alembert. Le obra, que comenciava a esser publicate in 1751, esseva composite de 35 volumines e plus de 71.000 entratas separate. Un numero grande de entratas esseva dedicate a describer le scientias e artes in detalio, e provideva intellectualos trans Europa con un surveyo de cognoscentia human de qualitate alte. In le Discorso Preliminar al Encyclopedia de Diderot, le scopo del obra de registrar le extento de cognoscentia human in le artes e scientias es depictite:"Como un Encyclopedia, illo describe le ordine e le connexion inter le partes del cognoscentia human. Como un Dictionario del Scientias, Artes, e Mestieros, illo debe continer le principios general que forma le base de cata scientia e cata arte, liberal o mechanical, e le factos essential que compone le corpore e substantia de cata uno."Le obra massive esseva organisate secundo un arbore de cognoscentia. Le arbore reflecteva le division marcate inter le artes e le scientias, que resultava principalmente del ascension del empiricismo. Ambe dominios de cognoscentia esseva unite per le philosophia, o le trunco del arbore de cognoscentia. Le desacralisation del religion in le Epocha del Illuminismo esseva professate in le designo del arbore, particularmente quando le theologia se trovava in un branca peripheric, con magia como un vicino proxime. Como le Encyclopédie deveniva plus popular, illo esseva publicate in editiones de quarto e octavo post 1777. Le editiones de quarto e octavo costava multo minus que le editiones anterior, faciente le Encyclopédie plus accessibile al publico. Robert Darnton estima que il habeva approximativemente 25,000 copias del Encyclopédie in circulation in Europa ante le Revolution Francese. Le encyclopedia extensive e economic deveniva le symbolo del transmission del education illuministic e scientific al publico ascendente.
Popularisation del Scientia
Un del developpmentos le plus importante que le Epocha del Illuminismo ha aportate al disciplina del scientia esseva le popularisation suo al publico. Un population sempre plus alphabetic cercante cognoscentia e education in le artes e le scientias promoveva le progresso del cultura de impression e le expansion del scientia. Le population alphabetic nove esseva causate per un disponibilitate elevate de cibo; isto permitteva multe personas a sortir del pauperitate e, in loco de pagar plus pro cibo, illes habeva denaro pro le education. Le popularisation faceva parte de un ideal del Illuminismo que essayava de poner informationes al disposition del maximo del homines. Con le crescimento de interesse public in philosophia natural durante le seculo 18, le cursos de lectiones public e le publication de textos popular aperiva camminos nove al fortuna e fama pro amatores e scientistos qui remaneva in le peripheria del universitates e academias. Obras plus formal includeva explicationes de theorias scientific pro personas sin le fundamento educative pro comprender le texto scientific original. Le celebrate Philosophiae Naturalis Principia Mathematica de Newton esseva publicate in Latin e remaneva inaccessibile a lectores sin education in le classicos usque que scriptores del Illuminismo comenciava a traducer e analysar le texto in le vernacular.
Le prime introduction in Francese del Newtonianismo e del Principia esseva Elementes del Philosophia de Newton, publicate per Voltaire in 1738. Anque le traduction de Emilie du Châtelet del Principia, publicate post le morte sua in 1756, adjutava a propagar le theorias de Newton foras le academias scientific e le universitates. Pro un audientia feminin, Francesco Algarotti publicava Il Newtonianism per le Dame, que esseva un obra tremendemente popular e que esseva traducite del Italiano al Anglese per Elizabeth Carter. Un introduction simile del Newtonianismo pro le feminas esseva producite per Henry Pemberton. Le sue A View of Sir Isaac Newton's Philosophy esseva publicate per subscription. Le recordos del abonatos ostendeva que feminas de un ample scala social comprava le libro, indicante le numero crescente de lectoras con interesse pro le scientia inter le classe medie. Durante le epocha del Illuminismo, feminas anque comenciava a producer obras scientific popular. Sarah Trimmer scribeva un libro de texto pro pupillos titulate The Easy Introduction to the Knowledge of Nature (1782), que esseva publicate pro annos multe in dece un editiones.
Scholas e Universitates
Le psychologia educative predominante ab le annos 1750 e ulterior, particularmente in le paises del Europa nordic, esseva le associationismo: le notion que le mente associa o disassocia ideas per repetition de habitos. In addition al esser conforme al ideologias de libertate del Illuminismo, autodetermination e responsabilitate personal, illo offereva un theoria practic del mente que permitteva a professores transformar formas durabile de cultura scripte e manuscripte in instrumentos graphic effective de apprendimento pro le classes inferior e medie del societate. Infantes esseva instruite a memorisar factos per methodas orale e graphic que habe le origine lore durante le Renascentia.
Multe del universitates principal associate con le principios progressive del Illuminismo esseva ubicite in Europa nordic, con le universitates le plus famose essente le Universitates de Leiden, Göttingen, Halle, Montpellier, Uppsala, e Edinburgh. Iste universitates, specialmente Edinburgh, produceva professores cuje ideas habeva un impacto significante sur le colonias nordamerican de Grande-Britannia e posteriormente sur le Republica Nordamerican. In le scientias natural, le schola medical de Edinburgh anque guidava in le dominio de chimia, anatomia e pharmacologia. In altere partes de Europa, le universitates e scholas de Francia e le majoritate de Europa esseva bastiones de traditionalismo e non esseva hospitabile al Illuminismo. In Francia, le exception principal esseva le universitate medical a Montpellier.
Academias Educate
Le historia del Academias in Francia durante le Illuminismo comenciava con le Academia de Scientia, fundate in 1635 in Paris. Illo esseva stricte ligate al stato francese, agente como un extension de un governo in manco de scientistos. Illo adjutava a promover e organisar disciplinas nove e educava scientistos nove. Illo anque contribueva al melioration del status social de scientistos, considerante-les como le "plus utile de omne citatanos". Le Academias probava le interesse crescente in le scientia e le secularisation suo, como evidentiate per le numero pauc de clericos qui esseva membros (13%). Le presentia del Academias francese in le sphera public non pote esser attribuite al inclusivitate lore, nam ben que le majoritate del membros lore esseva burgeses, le institution exclusive esseva solmente aperte a eruditos parisian de elite. Illes se percipeva como interpretatores del scientias pro le populo. Per exemplo, il esseva pro isto que le academicos disprobava le pseudoscientia popular del mesmerismo.
Le contribution le plus forte del Academias francese al sphera public proveni ab concursos academic que illos patronisava in tote le Francia. Iste concursos academic esseva forsan le plus public de omne activitates academic durante le Epocha del Illuminismo. Le practica de concursos data ab Medievo e esseva revivite in le medio del seculo 17. Le subjectos habeva previemente essite generalmente religiose e/o monarchic, con essayos, poesias, e picturas in supporto de iste subjectos. Tamen, circa 1725 le subjectos se habeva fortissimo expandite e diversificate, includente "propaganda regal, battalias philosophic, e ruminationes critic sur le institutiones social e politic del Regime-Ancian." Subjectos de controversia public esseva etiam discutite, como le theorias de Newton e Descartes, le commercio sclavic, le education feminin, e le justitia in le Regno francese. Plus importantemente, le concursos esseva aperte a omnes, e le anonymitate fortiate de cata submission garantiva que ni le sexo ni le classe social determinava le judicio. In effecto, ben que le majoritate vaste de participantos apparteneva al stratos plus ric del societate (le artes libere, le clero, le judicatura e le profession medic), il habeva casos de classes popular qui presentava essayos e mesmo ganiava. Similarmente, un numero significante de feminas participava in, e ganiava, le competitiones. De un total de 2.300 concursos premiate offerite in le Francia, feminas ganiava 49, forte possibilemente un numero parve secundo le standardes moderne ma multo significante in un epocha in lo qual le majoritate del feminas non habeva ulle formation academic. Quidem, le majoritate del entratas ganiante esseva in competitiones poetic, un genere communemente accentuate in le education feminin.